Երևանի նահանգի դպրոցների տեսուչին ուղղված նոր բողոք-դիմումի համաձայն դպրոցը տեղափոխվում է համագյուղացի Դավիթ Միլիտոնյանի բնակարան, որի պատճառով առավել են խորանում թշնամական հարաբերությունները երկու ազդեցիկ անձանց միջև այն աստիճան, որ դպրոցների տեսուչի նախկին սպառնալիքը իրագործվում է՝ դպրոցը տեղափոխվում է Նոր Բայազետի գավառի Դալիղարդաշ/Սարուխան/ գյուղ: Երևանի նահանգապետին ուղղված զեկույցում գրվում է, թե <<եթե դպրոցը մնա Վարդենիկում, ապա արյունահեղություն կլինի>>: